
    REPUBLIKA HRVATSKA
   TRGOVAČKI SUD U SPLITU
 STALNA SLUŽBA U DUBROVNIKU
dr. Ante Starčevića 23, Dubrovnik




R E P U B L I K A  H R V A T S K A

R J E Š E N J E

Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Diani Butigan Granić, kao stečajnom sucu, u postupku nad dužnikom SAVITRI j.d.o.o., Dubrovnik, Branitelja Dubrovnika 15,  OIB: 40169390204, dana 6. lipnja 2016. godine


r i j e š i o    j e

I. 	Obustavlja se postupak nad dužnikom SAVITRI j.d.o.o., Dubrovnik, Branitelja Dubrovnika 15,  OIB: 40169390204.

II. 	Ročište radi očitovanja o prijedlogu za otvaranje stečaja određeno za dan 6. srpnja 2016.g. u 9,00 sati neće se održati.


Obrazloženje

Predlagatelj  FINA je u prijedlogu predanom Trgovačkom sudu u Splitu, Stalnoj službi u Dubrovniku dana 20. svibnja 2016. godine predložio otvaranje stečajnog postupka nad dužnikom SAVITRI j.d.o.o., Dubrovnik, Branitelja Dubrovnika 15,  OIB: 40169390204. Rješenjem ovog suda gornji poslovni broj od 30. svibnja 2016. godine pokrenut je prethodni postupka nad dužnikom.

              U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.
Dna 6. lipnja 2016. godine  zaprimljena je potvrda FINE od 6. lipnja 2016.g. (list spisa 9) iz koje je vidljivo da dužnik nema evidentirane neizvršne osnove za plaćanje u očevidniku koji vodi FINA. Tako proizlazi da je dužnik nakon podnošenja prijedloga za pokretanjem stečajnog postupka podmirio dugovanja. 
Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u  izreci rješenja.

              
                                       U Dubrovniku, 6. lipnja 2016. godine


Stečajni sudac:

								Diana Butigan Granić, v.r. 


POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.


DN-a:
- predlagatelju – e-oglasna 
- dužniku,
- FINA Dubrovnik – e-oglasna 
- e-oglasna ploča suda 

